
Πανεπιστημιούπολη Σερρών

Σχολή Οικονομίας και Διοίκησης
Τμήμα Οικονομικών Επιστημών



Βραβεία Υψηλότερης Αξιολόγησης Διδασκόντων Ακαδημαϊκού Έτους 2025-2026

Η Συνέλευση του Τμήματος απονέμει «Βραβείο Εξαιρετικής Επίδοσης στη Διδασκαλία», βάση της Δήλωσης Πολιτικής Διασφάλισης Ποιότητας του Τμήματος Οικονομικών Επιστημών, όπως είναι αναρτημένη στην ιστοσελίδα https://www.es.ihu.gr/quality-policy/. 
Για την δικαιότερη απονομή βραβείων σε διδάσκοντες/ουσες η Συνέλευση του Τμήματος αποφασίζει ομόφωνα να απονείμει τα παρακάτω βραβεία:
· Σε μέλος ΔΕΠ/ΕΔΙΠ του Τμήματος που συγκέντρωσε την υψηλότερη βαθμολογία σε τέσσερα (4) μαθήματα κατά το προηγούμενο ακαδημαϊκό έτος
· Σε συνεργαζόμενο διδακτικό μέλος του Τμήματος που συγκέντρωσε την υψηλότερη βαθμολογία σε τουλάχιστον δύο (2) μαθήματα κατά το προηγούμενο ακαδημαϊκό έτος, εφόσον ο μέσος όρος της βαθμολογίας του/ης υπερβαίνει τον αντίστοιχο μέσο όρο των μελών ΔΕΠ/ΕΔΙΠ
· Σε μέλος ΕΔΙΠ ή συνεργαζόμενο διδακτικό μέλος του Τμήματος που συγκέντρωσε υψηλότερη βαθμολογία σε τουλάχιστον δύο (2) εργαστηριακά μαθήματα κατά το προηγούμενο ακαδημαϊκό έτος.
Τα ανωτέρω ισχύουν μόνο για αξιολογήσεις στις οποίες έχει συγκεντρωθεί επαρκές δείγμα συμπληρωμένων ερωτηματολογίων.

Μετά από επεξεργασία των στατιστικών δεδομένων της αξιολόγησης μαθημάτων των δύο εξαμήνων του ακαδημαϊκού έτους 2025-2026, τα οποία αντλήθηκαν από την πλατφόρμα του Συστήματος Διασφάλισης Ποιότητας της ΜΟ.ΔΙ.Π., από το μέλος της ΟΜΕΑ και Πρόεδρο του Τμήματος, διαπιστώθηκε ότι την υψηλότερη μέση αξιολόγηση στις ερωτήσεις που αφορούν τον/τη διδάσκοντα/ουσα στα θεωρητικά μαθήματα έλαβαν οι παρακάτω:

Τα μέλη ΔΕΠ, λόγω ισοψηφίας, Πολυχρονίδου Περσεφόνη και Διακομιχάλη Μιχαήλ (με Μ.Ο. 4,70)
Τα μέλη συνεργαζόμενου διδακτικού προσωπικού, λόγω ισοψηφίας, οι Δρ. Ζιάκης Χρήστος και Δρ. Παπαδούλη Βασιλική (με Μ.Ο. 4,75)
Το μέλος ΕΔΙΠ Λαζογιάννη Ζωή (με Μ.Ο. 4,64).

Η Συνέλευση του Τμήματος αποφασίζει ομόφωνα να απονείμει, κατά την ορκωμοσία του Οκτωβρίου, τιμητικούς επαίνους για την υψηλότερη αξιολόγηση στα θεωρητικά και εργαστηριακά μαθήματα του ακαδημαϊκού έτους 2025-2026 στους:

Περσεφόνη Πολυχρονίδου και Μιχαήλ Διακομιχάλη (με Μ.Ο. 4,70)
Δρ. Χρήστο Ζιάκη και Δρ. Βασιλική Παπαδούλη (με Μ.Ο. 4,75)
Ζωή Λαζογιάννη (με Μ.Ο. 4,64).

Σημειώνεται ότι, στα θεωρητικά μαθήματα, οι ερωτήσεις του ερωτηματολογίου αξιολόγησης που αφορούν τους διδάσκοντες είναι οι q71-q77, ενώ στα εργαστηριακά μαθήματα οι αντίστοιχες ερωτήσεις είναι οι q51-q55. Επιπλέον, διευκρινίζεται ότι δεν εφαρμόστηκε καμία στάθμιση κατά τον υπολογισμό των μέσων όρων.


Η Πρόεδρος του Τμήματος
Περσεφόνη Πολυχρονίδου
Καθηγήτρια

